Dr Spiicher isch en Azahl vo durenummerierte "Zälle"; jedi von ene cha e chliins Stück Information ufneh. Die Information wird as Binärzahl, also ere Abfolg vo jo/nei-Informatione, in dr Spiicherzälle abgleit - me cha sich s besser vorstelle as e Folg vo Nulle und Einser. Ei Charakteristikum vo dr "Von Neumann-Architektur" isch, ass die Binärzahl (bspw.:  01000001 , was dr Dezimalzahl 65 entspricht) entwäder e Deil vo de Date (also z. B. dr Buechstabe "A") oder e Befähl für d CPU ("Gump zu …") cha si.